Frá mannvirkja - og umhverfissviði Árborgar Nú þegar snjóar í bænum þarf snjómokstur að ganga sérlega hratt fyrir sig og vélar að komast greitt um . Ýmsar hindranir verða oft á veginum eins og bílar sem lagt er í götunum og erfitt er að komast framhjá . En trjágróðurinn getur líka hindrað og tafið fyrir þjónustunni . Vélarnar geta rekist í greinar og valdið skemmdum á trjánum en einnig tækjabúnaði . Það er mikilvægt að forðast . Hafa þarf í huga við grisjun og klippingar að greinar svigna nokkuð undan snjónum . Gera þarf ráð fyrir því að greinar geta sigið niður fyrir hæðarmörk þegar snjór sest á þær . Til þess að greiða fyrir umferð akandi , gangandi eða hjólandi og auka öryggi vegfarenda þarf gatnaumhverfið að vera nokkuð ,, klippt og skorið “ og svæði yfir götum , gangstéttum og stígum laust við greinar frá trjá - og runnagróðri . Gróður getur skyggt á umferðarmerkingar og götulýsingu , slegist í vegfarendur eða valdið öðrum óþægindum eða hættu . Starfsmenn þjónustumiðstöðvar Árborgar fóru um sveitarfélagið í lok október og skráðu niður þau heimilisföng þar sem klippinga var þörf og sendu út bréf þar sem bent var á hvað væri í ólagi og þyrfti að lagfæra . Íbúum var gefinn 14 daga frestur til að ráð bót á þessu . Nú borið á því að einhverjir íbúar hafa ekki sinnt þessum tilmælum og hafa nú orðið skemmdir á þeim tækjum sem sinna vetrarþjónustu innan sveitarfélagsins . Nú fara því starfsmenn þjónustumiðstöðvar á þá staði og klippa þann trjágróður sem þarf og mega íbúar því búast við því að þurfa að greiða fyrir þann kostnað sem af þessu hlýst , samkvæmt byggingarreglugerð 112 / 2012 gr. 7.2.2 „ Lóðarhafa er skylt að halda vexti trjáa og runna á lóðinni innan lóðarmarka . Sinni hann því ekki og þar sem vöxtur trjáa eða runna fer út fyrir lóðarmörk við götur , gangstíga eða opin svæði er veghaldara eða umráðamanni svæðis heimilt að fjarlægja þann hluta er truflun eða óprýði veldur , á kostnað lóðarhafa að undangenginni aðvörun “ .